
 PËR SHPRONËSIMIN, PËR INTERES PUBLIK TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA NDËRTIMI I INFRASTRUKTURËS PORTUALE NË PORTIN E DURRËSIT
 
Në mbështetje të nenit 100 të Kushtetutës dhe të neneve  5, pika 1, 20 e 21 të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”,  me propozimin e Ministrit të Punëve Publike, Transportit dhe Telekomunikacionit, Këshilli i Ministrave
 
VENDOSI:
 
1. Shpronësimin, për interes publik, të pronarëve të pasurive të paluajtshme, pronë private, që preken nga ndërtimi i infrastrukturës portuale në portin e Durrësit.
2.  Shpronësimi të bëhet në favor të Autoritetit Portual, Durrës.
3. Pronarët e pasurive të paluajtshme, që shpronësohen, të kompensohen në vlerë të plotë, sipas masës përkatëse, të paraqitur në tabelën, që i bashkëlidhet këtij vendimi, dhe është pjesë përbërëse e tij, për sipërfaqen 7 303 m2 , tokë truall,  e vlerësuar me  3 000 lekë/ m2 , në  shumën e përgjithshme 21 909 000 (njëzet e një milionë e nëntëqind e nëntë mijë) lekë. 
4.  Vlera e përgjithshme e shpronësimit, prej  21 909 000 (njëzet e një milionë e nëntëqind e nëntë mijë) lekësh, të përballohet nga të ardhurat e Autoritetit Portual, Durrës.
5.  Shpenzimet procedurale, në shumën 185 500 (njëqind e tetëdhjetë e pesë mijë e pesëqind) lekë, të përballohen nga Autoriteti Portual, Durrës.
6.  Shpronësimi të fillojë dhe të përfundojë brenda vitit 2006.
7.  Likuidimi i pronarëve nga Autoriteti Portual të bëhet brenda afatit të parashikuar në pikën 6 të këtij vendimi. 
8. Ngarkohen Ministria e Punëve Publike, Transportit dhe Telekomunikacionit dhe Autoriteti Portual, Durrës, për zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare.
 
          KRYEMINISTRI
              Sali Berisha
   

lista e pronarëve që do të shpronësohen nga ndërtimi i infrastrukturës portuale në portin e durrësit

	Nr.
	Emri
	Pasuria
	Zona
kadastrale
	Sipërfaqja
	Çmimi në lekë për m2
	Vlera në lekë

	1
	Bashkëpronarët
Krisanthi Qirko
Spiro Qirko
Margarita Qirko
Mukades Kapshtica
Sanije Kapshtica
Viktoria Kraja
Nadia  Kapshtica
Ana Veizi
	nr.7/51
      7/52
	8514
	3 703 m2
	3000
	11 109 000

	2.
	Bashkëpronarët
Rudolf Lara
Kozma Lara
Vangjel Lara
Veronika Lara
Sotireta Lara
Dhimitër Lara
	nr.6/108
	8514
	3 600 m2
	3000
	10 800 000

	
	shuma
	
	
	7 303 m2
	
	21 909 000



Vlera totale e shpronësimit është 21 909 000 lekë.
